《寒宵曲》
明代·张泰

芙蓉露冷飘香玉，风袭湘帘弄红烛。银屏围护佩珰声，翡翠楼中人独宿。

铜壶水涩秋点长，窥窗缺月侵象床。起拈金剪指生雪，素罗无光纨段香。

床前欲写相思意，呵冻冰毫不成字。梅花消息几时来，翠鸟无声蝴蝶死。

兰薰不温眠未能，锦衾叠拥鸳鸯绫。晓鸦啼醒少年梦，枕前泪积珊瑚冰。

作者简介：（1436—1480）苏州府太仓人，字亨父，号沧州。少与同里陆釴、陆容齐名，号称“娄东三凤”。天顺八年进士，授检讨，迁修撰。恬淡自守。诗名亚李东阳，弘治间艺苑皆称李怀麓、张沧州。书法亦翩翩可喜。有《沧州集》。